**Zaključci sa 6. sjednice NVa- 08. siječnja 2025.**

**Dnevni red:**

1. Usvajanje zapisnika sa 5. sjednice Nastavničkog vijeća održane 23. prosinca 2024. godine,
2. Protokol o kontroli ulaska i izlaska u školskim ustanovama Ministarstva znanosti, obrazovanja i mladih,
3. Razno (obavijest o upisu učenika iz Ukrajine).

**Točka 1)**

Otvara se rasprava glede teksta zapisnika 4. sjednice Nastavničkog vijeća održane 23. prosinca 2024. godine. Nakon što je utvrđeno kako primjedbi i nadopuna nema, ravnateljica isti daje na glasovanje. Tekst zapisnika je jednoglasno usvojen.

**Točka 2)**

Ravnateljica iščitava Protokol o kontroli ulaska i izlaska u školskim ustanovama Ministarstva znanosti, obrazovanja i mladih. Ravnateljica obavještava Nastavničko vijeće da voditeljica B.B. radi novi raspored dežurstava nastavnika po njihovim tjednim zaduženjima. Ukoliko netko ima primjedbu može se izjasniti. Također, ravnateljica ne traži od nastavnika i djelatnika škole da vrše pretres učeničkih torbi kao i osoba koje dolaze u školu.

**Točka 3)**

Ravnateljica obavještava Nastavničko vijeće da je A.K. dostavio preostalu dokumentaciju potrebnu za priznanje inozemne kvalifikacije te kad dobije iskaznicu stranca pod privremenom zaštitom (oib) od strane MUP-a biti upisan u 2.4 razred Ugostiteljske škole Opatija. Učeniku će se odrediti razlikovni ispiti.

Pedagoginja J.B.A. izvještava Nastavničko vijeće o priručniku za učenike osnovnih i srednjih škola Abeceda prevencije. Priručnik je namijenjen svim razrednicima, a svrha mu je unaprijediti resurse školskih ustanova da uz podršku Agencije za odgoj i obrazovanje primjereno realiziraju obveze vezane uz prevenciju ponašajnih i emocionalnih problema učenika putem razvoja, implementacije i evaluacije programa stručne podrške školama u provedbi školskih preventivnih programa. Abeceda prevencije obuhvaća Vodič za razrednu nastavu, Vodič za predmetnu nastavu i Vodič za srednju školu.